Koulskoude ez eus ur blijadur er pleustriñ, soñjal ez eer war-raok, pe wir pe c'haou e vefe. Pa vez ur pal gant an nen emañ aesoc'h dezhañ, ha daoust ma vefe dibosubl ar pal da dizhout a-wechoù, n'eo ket didalvoud klask evit kelo-se. Istor ar c'habiten oc'h ober hanter-dro tizhet ar porzh gantañ eo un tammig, gwelloc'h ar veaj eget an disoc'h a-wechoù. Ha n'eus nemet e-giz-se emichañ ez eer war-raok da vat, en ur lakaat ur pal dibosubl marteze, met a gaso pelloc'h eget ur pal izeloc'h, aesoc'h da dizhout. Ur blijadur a zo er striv, poaniañ. Mazo omp marteze, evel unan a skofe war e vizied gant ur morzhol evit ar blijadur a zegas pa baouez, met en ur glask ober traoù a soñjer dibosubl e teuer a-benn d'ober muioc'h eget ar pezh en em soñjed dic'houest da ober. Hogen gwelloc'h bezañ emskiant un tammig, ha gouzout pa vez lakaaet ur pal dibosubl, ha perak, kentoc'h eget bezañ dipitet en diwezh.